Ժակլին Ուիլսոն

Ժակլին Ուիլսոն, (անգլ.՝ Jacqueline Wilson), Ատկին (Aitken, դեկտեմբերի 17, 1945(1945-12-17)[…], Բաթ, Սոմերսեթ, Անգլիա, Միացյալ Թագավորություն), անգլիական  գրող, աղջիկների համար  գրքի  հեղինակ։ Նրա ստեղծագործություններում հաճախ շոշափվում են ոչ մանկական թեմաներ` ամուսնալուծություն, որդեգրում, մանկատան կյանք, հարազատների հոգեկան առողջություն, դավաճանություն։


== Կենսագրություն ==
Ժակլին Ատկինը ծնվել է 1945 թվականին, Սոմերսեթի կոմսության  կենտրոնում՝ Բաթայում։ Նրա հայրը քաղաքացիական ծառայող էր, իսկ մայրը զբաղվում էր հնաոճ իրեր վաճառքով։ Մանկության  մեծ մասն Ուիլսոնն անց է  կացրել Կինգստոն -ապոն-Տեմսում, որտեղ  նա  հաճախել է Լաչմերի տարրական դպրոցը (անգլ.՝ Latchmere Primary School): Ինը տարեկանում նա գրում  է իր առաջին ստեղծագործությունը՝ «Հանդիպենք ճիճուներին»,  որը բաղկացած  է 22 էջից։ Այս պատմությունը յոթ երեխա ունեցող ընտանիքի մասին էր։ Դպրոցում նրան հիշում էին որպես երազկոտ երեխա, ով  չէր սիրում  ճշգրիտ գիտությունները, և նույնիսկ  «Երազող  Ջեկի »  «Jackie-Dreams» մականունն էին տվել (անգլ. ՝ Jacky Daydream), որը հետագայում Ժակլինը օգտագործում էր իր ինքնակենսագրության մեջ։
16 տարեկանում դպրոցն ավարտելուց հետո Ուիլսոնը անցնում է  քարտուղարության դասընթացներ,  բայց շուտով փոխում  է  իր աշխատանքը՝  հիմնելով  «Jackie»  աղջիկների համար   ամսագիրը։ Դրա համար նա ստիպված է լինում տեղափոխվել Շոտլանդիա, և հենց  այնտեղ էր, որ նա հանդիպում  և սիրահարվում է  իր ապագա ամուսնուն՝ Ուիլյամ Միլար Ուիլսոնին։ 1965 թվականին նրանք ամուսնանում են  և երկու տարի անց ծնվում է նրանց դուստրը՝ Էմման, ով հետագայում նույնպես գրող դարձավ։ Ճշմարիտ է, 2020 թվականին Ժակլինը խոստովանում է, որ լեսբուհի է։
Միայն 1991 թվականին լույս է տեսնում  նրա համբավ բերած գիրքը՝ «Թրեյսի Բեյքերի օրագիրը», թեև այդ ժամանակ (1960-ականներից սկսած) Ժակլինն արդեն գրել էր մոտ 40 գիրք երեխաների համար։
«Օրագիրը» հիմք է դառնում Բի Բի Սի  հեռուստաալիքի հանրահայտ բրիտանական հեռուստատեսային շարքի` «Թրեյսի Բեյքերի պատմության» (անգլ.՝ The Tracy Beaker),  որը հաջողությամբ իրագործվում է  2002 թվականից 2006 թվականներին։


== Ճանաչում ==
2008-ին Անգլիայի թագուհին Ուիլսոնին շնորհեց տիկնոջ տիտղոսը։ 2003 թվականին կազմված «Բի բի Սի 200 լավագույն գրքերի ցուցակում» ներառված էր Ուիլսոնի 14 գիրք։
2011-ին Նյուքասլի մանկական գրքերի Seven Stories ազգային կենտրոնում բացվեց անգլիացի գրողի կյանքին և կարիերային նվիրված ցուցահանդես։


== Ստեղծագործություններ ==


=== Տրեյսի Բեյքեր ===
1991 «Տրեյսի Բեյքեր օրագիր» (անգլ.՝ The Story of Tracy Beaker)
2000 « Վտանգավոր խաղեր » (անգլ.՝ The Story of Tracy Beaker)
2006 «Դերերում Թրեյսի Բեյքեր» (անգլ.՝ Starring Tracy Beaker)
2009 «Թրեյսի Բեյքերի թեստերի գիրք » (անգլ.՝ The Tracy Beaker Quiz Book)
2010 «Հարցրու Թրեյսի Բեյքերին»  (անգլ.՝ Ask Tracy Beaker)
2012 « Թրեյսի Բեյքերի եռերգությունը»  (անգլ.՝ Tracy Beaker Trilogy)


=== Խետտի Ֆեզեր ===
2009   «Խետտի Ֆեզեր» (անգլ.՝  Hetty Feather)
2011  «Շափյուղային Բատերսին» (անգլ.՝  Sapphire Battersea)
2012  «Զմրուխտե աստղ» (անգլ.՝  Emerald Star)
2013  «Ադամանդ»  (անգլ.՝  Diamond)
2015 «փոքրիկ աստղեր» (անգլ.՝  Little Stars)


=== Աղջիկներ ===
1997  «Սիրահարված  աղջիկներ» (անգլ.՝ Girls in Love)
1998   «Աղջիկները հետևում են նորաձևությանը» (անգլ.՝ Girls under Pressure)
1999  «Աղջիկները քայլում են մինչև ուշ» (անգլ.՝ Girls out Late)
2002  «Աղջիկներն արցունքներով» (անգլ.՝ Girls in Tears)


=== Այլ ===
1995 «Երկվորյակներ» (անգլ.՝ Double Act)
1996 «Վատ  աղջիկներ» (անգլ.՝ Bad Girls)
1999 «Նկարազարդված մայրիկ»  (անգլ.՝ The Illustrated Mum)
2000 «Վիքի անգել» (անգլ.՝ Vicky Angel)
2001 «Քնապարկեր» (անգլ.՝ Sleepovers)
2001 «Հայտնություն աղջիկը» (անգլ.՝ Dustbin Baby)
2002 «Գաղտնիքներ» (անգլ.՝ Secrets)
2003 «Լոլա Ռոզան»  (անգլ.՝ Lola Rose)
2004 «Կեսգիշեր» (անգլ.՝ Midnight)
2004 «Լավագույն ընկերներ» (անգլ.՝ Best Friends)
2004 «Ադամանդե  աղջիկներ»  (անգլ.՝ The Diamond Girls)
2005 «Նոր սկիզբ» (անգլ.՝ Clean Break)
2005 «Սիրո  դասեր» (անգլ.՝ Love Lessons)
2007 «Իմ փոքրիկ  աստղ»  (անգլ.՝ Little Darlings)
2009 « Իմ քույր Ջոդին» (անգլ.՝ My Sister Jodie)


== Ծանոթագրություններ ==


== Արտաքին հղումներ ==
Официальный сайт Archived 2020-05-06 at the Wayback Machine. (անգլ.)